Yara Birkeland, fyrsta autonoma farmaskipið í heiminum, sum verður rikið við ravlaði. Koronukreppan fekk í mai skyldina fyri, at heimsins fyrsta autonoma farmaskip, rikið við ravlaði (battarí-drivið), Yara Birkeland, var útsett. Nú sær út til, at ætlanin er seinkað orsakað av fjøltætti, sum hevur samband við autonomar skipanar á landi. Stjórin á fóðurframleiðsluvirkinum, Yara International, sum bílegði slóðbrótandi skipið í 2017, sigur í samrøðu við“ Teknisk Ukeblad”, at 80 metrar langa skipið kann koma út at sigla komandi ár. Skrokkurin varð smíðaður á Vard Braila-skipasmiðjuni í Rumenia og sleipaður til Vard-skipasmiðjuna í Brattvaag í Noregi. Her verður tað endaliga útgjørt í hesum mánaðinum. Tað hevur víst seg at vera truplari enn væntað, at fáa alt virksemið í landi upp á pláss frá móttøku til framleiðslu, pakning, flutning av skipi og til lossing av bingjum umborð á skipið.